Борис Младенов-Young
Не вярвам аз в задгробен Рай и Ад…

chitanka.info

Не вярвам аз в задгробен Рай и Ад.

Но често мисля — би било чудесно,

да съществуваше друг, вечен свят

и е реално царството небесно.

Животът би бил по-щастлив и лек

и всяка смърт и горестна раздяла

със някой свиден близък нам човек

далеч в по-слаба степен би тежала.

Да вярваш, че днес ни разделя бог,

но не завинаги — въпрос на време,

и горе някъде, след кратък срок

вовек пак всички ще се събереме.

Прекрасна би била подобна вера —

били са по-щастливи с нея вчера!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.